stanford-oval/wikipedia huggingface dataset:
Matt Bradley
Ura

Bradley pelasi junioriuransa OHL-liigan Kingston Frontenacsissa. Jo ensimmäisen juniorikauden jälkeen San Jose Sharks varasi hänet vuoden 1996 varaustilaisuudessa numerolla 102. Kaudella 1996–1997 Bradley pelasi yhden try out -ottelun AHL-liigan Kentucky Thoroughbladesissa, muttei solminut sopimusta San Josen kanssa. Hän pelasi kevääseen 1998 OHL:ssä.
Kaudeksi 1998–1999 Bradley liittyi San Josen organisaatioon ja pelasi tämän farmijoukkueessa Kentuckyssa kolme kautta. Kauden 2000–2001 aikana hän nousi San Josen kokoonpanoon. Bradley pelasi San Josessa maaliskuuhun 2003 saakka, jolloin hänet pelaajakauppojen takarajapäivänä myytiin Pittsburgh Penguinsiin vaihdossa Wayne Primeauhin.
Pittsburghissa Bradley pelasi vain kauden 2003–2004, jonka jälkeen hänen sopimuksensa päättyi. Seuraavana vuonna työsulkukaudella hän pelasi Bulldogs Dornbirnissa Itävallan toisella sarjatasolla. Kaudeksi 2005–2006 Bradley siirtyi Washington Capitalsiin.
Bradley edusti Washingtonia kuusi kautta. Näistä neljällä viimeisellä hän kuului jokaisella joukkueensa viiden eniten taklanneen pelaajan joukkoon. Eniten pisteitä Washingtonin-vuosinaan hän teki runkosarjakaudella 2009–2010: 24 tehopistettä, 10 maalia ja 14 syöttöpistettä, 77:ssä ottelussa. Heinäkuussa 2011 Bradley siirtyi vapaana agenttina Florida Panthersiin kaksivuotisella sopimuksella.
Matt Calvert

| Matt Calvert |
| --- | --- |

Henkilötiedot
Syntynyt: 24. joulukuuta 1989 (ikä 34) Brandon, Manitoba, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  84 kg
Seura
Seura:  Colorado Avalanche
Sarja:  NHL
Pelinumero:  11
Pelaajaura
Pääsarjaura:  2010–2021
Aik. seurat:  Columbus Blue Jackets (NHL) Springfield Falcons (AHL)
NHL-varaus:  127. varaus, 2008 Columbus Blue Jackets
Matthew Calvert (s. 24. joulukuuta 1989 Brandon, Manitoba) on kanadalainen uransa päättänyt jääkiekkoilija. Columbus Blue Jackets varasi hänet vuoden 2008 varaustilaisuudessa viidennen kierroksen seitsemäntenä pelaajana.
Ura

Calvert aloitti junioriuransa lyhyellä visiitillä Manitoba Hockey Leaguen Winkler Flyers -joukkueessa, jossa hän pelasi vain yhden pelin. Tämän jälkeen hän pelasi kolme kautta Western Hockey Leaguen Brandon Wheat Kings -joukkueessa.
Calvert teki alivoimalla kypärätempun Calgary Hitmeniä vastaan vuoden 2010 WHL:n itäisen konferenssin finaaleissa. Tämän ansiosta Calvertista tuli ainoa pelaaja, joka on tehnyt kolme alivoimamaalia saman erän aikana WHL:n pudotuspeleissä.
Calvert aloitti ammattilaisuransa Blue Jacketsin yhteistyöjoukkueessa, AHL-liigan Springfield Falconsissa, kaudella 2010–2011. Calvert pelasi ensimmäisen NHL-pelinsä 8. tammikuuta 2011. Ensimmäisen NHL-maalinsa hän teki seuraavassa pelissä Los Angeles Kingsiä vastaan. Calvertin ensimmäinen kypärätemppu NHL-urallaan tuli Phoenix Coyotesia vastaan 25. helmikuuta 2011. Tämä oli Blue Jacketsin 19. kypärätemppu.
Magneettimies

| Magneettimies |
| --- | --- |
 Elokuvan juliste, Eero Lehtola, 2009.
Ohjaaja:  Arto Halonen 
Käsikirjoittaja:  Arto Halonen 
Valmistustiedot
Valmistusmaa:  Suomi
Tuotantoyhtiö:  Pirkanmaan elokuvakeskus
Ensi-ilta:  16. lokakuuta 2009
Kesto:  1:19
Alkuperäiskieli:  Suomi
Aiheesta muualla
Virallinen sivusto
IMDb
Elonet
Infobox OKNimi-testi OK: 
Magneettimies on Arto Halosen ohjaama dokumenttielokuva muusikko Pekka Strengistä. Vuonna 2009 valmistuneen dokumentin keskeinen juonne on nuorena kuolleen lauluntekijän vaikutus useiden ihmisten ajatteluun ja elämän suuntaan.
Arviot ja vastaanotto

Nyt-liitteessä viisi kriitikkoa antoi elokuvalle tähtiä keskiarvolla 3,0.
Nyt-liitteen Leena Virtanen kutsuu Magneettimiestä kulttuuriteoksi. Elokuva riisuu hänestä hienovaraisesti sitä mystiikkaa, joka vuosikymmenten kuluessa on kasautunut Strengin ympärille. Tämä näyttäytyy lahjakkaana ja yllättävän määrätietoisena taiteilijana. Dokumentin kuvauksessa on Virtasen mukaan haettu hempeää ja pehmeää estetiikkaa, mikä sopii tähän aiheeseen, sillä "1970-luvulla miehetkin olivat feminiinisiä."
Elokuvassa esiintyneitä ihmisiä

Atte Blom
Arto Halonen
Pauli Hanhiniemi
Kärtsy Hatakka
Juha Hurme
Tapio Korjus
Calle Lindholm
Vesa-Matti Loiri
Ritva Oksanen
Emma Salokoski
Keijo Siekkinen
Joonia Streng
Matthew Birir

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Kultaa | Barcelona 1992 | 3 000 m esteet |  |
Matthew Kiprotich Birir (s. 5. heinäkuuta 1972 Eldama Ravine, Kenia) on kalenji-heimoon kuuluva entinen huippuestejuoksija, 1992 Barcelonan olympialaisten 3000 metrin estejuoksun olympiavoittaja.
Matthew Birir aloitti juoksemisen päästyään St. Patrick's High Schooliin, Iteniin, jossa on kasvatettu monia Kenian huippujuoksijoita.
Vuonna 1992 Barcelonan olympialaisissa 3 000 metrin esteiden ennakkosuosikki oli Patrick Sang. Loppukilpailussa oli jo alusta alkaen selvää, että mitalit tullaan jakamaan Kenian kalenji-heimon juoksijoiden kesken. Viimeisellä kierroksella nuori, tuolloin 20-vuotias, Birir ohitti heimoveljensä Sangin ja voitti kultaa lopulta 0,69 sekunnin erolla Sangiin. Voittoaika oli 8.08,84.
Maailmanmestaruuskisoissa 1993 Birir jäi neljänneksi kun Italian Alessandro Lambruschini kiilasi kalenjirintaman väliin ottaen pronssia. Kullan voitti Moses Kiptanui ja hopean Sang. Myös 1996 Atlantan olympialaisissa Lambruschini otti pronssia ja Birir jäi neljännelle sijalle.
Melinda Czink

| Melinda Czink |
| --- | --- |

Henkilötiedot
Syntynyt: 22. lokakuuta 1982  Budapest 
Kansalaisuus:   Unkari
Tennispelaaja
Pituus:  178 cm
Paino:  62 kg
Kätisyys:  vasen
Ammattilaisena:  2000–2014
Palkintorahat:  1 504 389 USD
Kaksinpeli
Paras sijoitus:  37. (21.9. 2009)
Turnausvoittoja:  1
Voitot/tappiot:  437–325
Grand Slam -turnauksissa
Australian avoimet:  2. kierros (2004, 2009)
Ranskan avoimet:  3. kierros (2009)
Wimbledon:  3. kierros (2011)
Yhdysvaltain avoimet:  3. kierros (2003)
Nelinpeli
Paras sijoitus:  78  (10. toukokuuta 2010)
Voitot/tappiot:  126–147
Aiheesta muualla
ITF
WTA
Melinda Czink (s. 22. lokakuuta 1982 Budapest) on unkarilainen tennispelaaja.
Tennisura > 2009

Czink pääsi maailmanlistalla ensimmäistä kertaa top-50:een ja voitti ensimmäisen WTA-turnauksensa Quebecissa. Turnauksen semifinaalissa hän voitti Aleksandra Wozniakin 6–3, 6–3 ja finaalissa Lucie Safarovan 4–6, 6–3, 7–5. Lisäksi kauden aikana hän pääsi yhteen semifinaaliin ja neljään puolivälierään. Kauden lopussa hän pelasi Tournament of Championsissa Balissa, jossa hän hävisi Aravane Rezaille 3–6, 5–7 ja Sabine Lisickille 6–2, 6–7(1), 4–6.
Tennisura > 2010

Czink aloitti vuoden Brisbane International -turnauksella Australiassa seitsemänneksi sijoitettuna. Hän voitti Lucie Hradeckán ensimmäisellä kierroksella lukemin 6–4, 3–6, 6–3 ja Barbora Záhlavová-Strýcován toisella kierroksella 6–3, 2–6, 6–1. Puolivälierässä hän hävisi Justine Heninille 2–6, 6–3, 6–7(5). Samassa paikassa hän pääsi nelinpelin finaaliin Arantxa Parra Santonjan kanssa, mutta he hävisivät sen Andrea Hlaváckoválle ja Lucie Hradeckálle 6–2, 6–7(3), 4–10. Seuraavaksi hän pelasi Moorilla Hobart International -turnauksessa, jossa hän hävisi Gisela Dulkolle ensimmäisellä kierroksella lukemin 4–6, 2–6. Australian avoimissa Czink hävisi ensimmäisellä kierroksella Stefanie Vögelelle luvuin 5–7, 7–6(5), 7–9 ja Ranskan avoimissa Julia Görgesille luvuin 6–2, 6–3.
Mass Effect 2

| Mass Effect 2 |
| --- | --- |

Kehittäjä:  BioWare
Julkaisija:  Electronic Arts
Jakelija:  Steam, Humble Store ja PlayStation Store
Ohjaaja:  Casey Hudson
Säveltäjä:  Jack Wall
Pelisarja:  Mass Effect
Pelimoottori:  Unreal Engine 3.5
Julkaistu:  NA 26. tammikuuta 2010EU 28. tammikuuta 2010
Lajityyppi:  Toimintaroolipeli
Pelimuoto:  Yksinpeli
Ikäluokitus:  BBFC: 15 ESRB: M  Virheellinen ESRB-arvo OFLC: MA15+ PEGI: 15Virheellinen PEGI-arvo
Alusta:  Microsoft Windows Xbox 360 PlayStation 3
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Mass Effect 2 on BioWaren kehittämä ja Electronic Artsin alun perin 2010 Windowsille ja Xbox 360:lle julkaisema Mass Effect -toimintaroolipelisarjan videopeli. Mass Effect 2 on pelitrilogian toinen osa. Pelistä julkaistiin 2011 PlayStation 3 -versio. [lähde? ]
Tarina

Pelin päähenkilö Shepard julistettiin sotasankariksi teoistaan pelisarjan ensimmäisessä osassa käydyn taistelun aikana. Hän palveli edelleen galaktisessa laivastossa SSV Normandy -avaruusaluksella.
Peli alkaa normaalista tiedusteluretkestä, jonka keskeyttää Normandya kohti hyökkäävä tuntematon avaruusalus. Hyökkäyksessä Shepard sekä 21 miehistön jäsentä, kuten perämies Presslyn menehtyvät.
Terroristijärjestö Cerberus löytää Shepardin ruumiin ja aloittaa sarjan leikkauksia, joiden avulla hän herää eloon. Hänet herätetään yhdellä järjestön asemalla. Alus on joutunut toistaiseksi tuntemattoman konearmeijan hyökkäyksen kohteeksi. Cerberuksen agentit, Miranda Lawson ja Jacob Taylor, pelastavat Shepardin ja vievät hänet organisaationsa johtajan luo. Johtaja selittää Shepardille, että he halusivat herättää hänet henkiin, koska uskovat hänen olevan ihmiskunnan viimeinen toivo.
Leikkausten aikana sadat ihmissiirtokunnat ympäri linnunrataa ovat mystisesti kadonneet. Johtaja epäilee syyllisiksi sarjan ensimmäisestä osasta tuttuja Reapereitä, joiden välikätenä toimiva mystinen Collectors-muukalaisrotu kaappaa siirtokuntalaisia. Muukalaisrotu kulkee portaalin läpi, jonka läpi kulkeneista aluksista yksikään ei ole palannut. Johtaja todistaa katoamiset lähettämällä Shepardin yhdelle autioista siirtokunnista. Palattuaan Shepard saa käyttöönsä uudelleenrakennetun Normandyn, jolle hän ryhtyy kokoamaan uutta miehistöä ja varustusta. Samaan aikaan johtaja etsii keinoa, jolla portaalista kulku onnistuisi.
Peli huipentuu tehtävään, jossa Shepard miehistöineen löytää tukikohdan, jonne ihmissiirtokunnat on kaapattu. Shepard miehistöineen tuhoaa aseman ja palaa takaisin galaksin ulkoreunalle.
Vastaanotto

Mass Effect 2 sai Pelit-lehden Vuoden peli 2010 -palkinnon.
Aiheesta muualla

Mass Effect 2 MobyGamesissa (englanniksi)
Virallinen sivusto (englanniksi)
Mary Stuart Mastersonin filmografia

Mary Stuart Masterson Tribecan elokuvajuhlilla 2007.
Tämä on Mary Stuart Mastersonin filmografia.
Elokuvat

| Vuosi | Nimi | Rooli |
| --- | --- | --- |
| 1985 | Heaven Help Us | Danni |
| 1986 | Elossa todistamaan | Terry |
| 1986 | My Little Girl | Franny Bettinger |
| 1987 | Jännät suhteet (Some Kind of Wonderful) | Watts |
| 1987 | Gardens of Stone | Rachel |
| 1988 | Mr. North | Elspeth Skeel |
| 1989 | Sopimuksia (Immediate Family) | Lucy Moore |
| 1989 | Taivaallinen rakastaja | Miranda Jeffries |
| 1990 | Pilapiirtäjän elämästä (Funny About Love) | Daphne |
| 1991 | Paistetut vihreät tomaatit | Idgie Threadgoode |
| 1993 | Ystävät ja rakkaat (Married to It) | Nina |
| 1993 | Benny & Joon | Joon Pearl |
| 1994 | Murha suorassa lähetyksessä (The Radioland Murders) | Penny |
| 1994 | Bad girls – naiset satulassa (Bad Girls) | Cody Zamora |
| 1996 | Ruusujen aika (Bed of Roses) | Lisa |
| 1996 | Taivaan vangit (Heaven’s Prisoners) | Robin Gaddis |
| 1997 | Dogtown | Dorothy |
| 1998 | Tunneli Kiinaan (Digging to China) | Gwen |
| 1999 | The Book of Stars | Penny McGuire |
| 1999 | The Florentine | Vickie |
| 2001 | Kuoleman kortit (Three Blind Mice) | Patricia Demming |
| 2002 | Leo | Brynne |
| 2002 | West of Here | Genevieve |
| 2005 | The Sisters | Olga Prior |
| 2007 | The Insurgents | ohjaaja |
| 2018 | Skin | Jackie Marks |
| 2019 | Daniel Isn’t Real | Claire Nightingale |
Televisioelokuvat

| Vuosi | Nimi | Rooli |
| --- | --- | --- |
| 1985 | Loputon rakkaus (Love Lives On) | — |
1996: Lily Dale
| 2004 | Pienten sydänten pelastajat (Something the Lord Made) | tohtori Helen Taussig |
Ohjaukset

The Cake Eaters (2007)
Aiheesta muualla

Mary Stuart Masterson Internet Movie Databasessa. (englanniksi)
Masquerade

Wikisanakirjassa on tähän liittyvä sananselitys: .
Masquerade voi tarkoittaa ainakin seuraavia:
Musiikki

Masquerade, ruotsalainen rockyhtye
Masquerade, suomalainen post-punk-yhtye
Musiikki > Albumit

Masquerade, Eric Saaden albumi
Masquerade, Golden Dawnin albumi
Masquerade, Kayan albumi
Masquerade, Running Wildin albumi
Masquerade, Wyclef Jeanin albumi
The Masquerade, Mêléen albumi
Masquerade, Dreams of Sanityn albumi
Musiikki > Kappaleet

”Masquerade”, kappale musikaalista The Phantom of the Opera
”Masquerade”, Ashley Tisdalen albumilta Guilty Pleasure
”Masquerade”, Backstreet Boysin albumilta This Is Us
”Masquerade”, Berlinin albumilta Pleasure Victim
”Masquerade”, yhtyeeltä Skids
”Masquerade”, Soul Asylumin albumilta Say What You Will, Clarence...Karl Sold the Truck
”Masquerade”, Symphony X:n albumilta Symphony X
”Masquerade”, Versaillesin albumilta Holy Grail
”Masquerade”, Eric Saaden albumilta Masquerade
Magadan

| Magadan (Магадан) |
| --- | --- |
 lippu:  vaakuna
 Magadanin alueen sijainti, alla kaupungin sijainti alueella
 Magadan
 Koordinaatit: 59°33′N, 150°48′E 
Valtio:  Venäjä
Federaatiopiiri:  Kaukoidän federaatiopiiri
Alue:  Magadanin alue
Väkiluku (2010)  ():  95 982
Aikavyöhyke:  UTC+11 (MSK+8)
 
 www.magadangorod.ru 
Infobox OKVirheellinen NIMI-arvo: 
Magadan (ven. Магада́н) on Magadanin alueen pääkaupunki Ohotanmeren rannalla Venäjän Kaukoidässä. Se on pitkään ollut itäisin Euraasian mantereen rannikon suuri kaupunki, johon on tieyhteys.
Magadanin merkittävimmät teollisuudenalat ovat laivanrakennus- ja kalanjalostusteollisuus. Kaupungin satama on sulana toukokuusta joulukuuhun. Kaupungissa on myös lentokenttä. Kolyman valtatie ei ole aina kulkukelpoinen. [lähde? ]
Kaupungissa on Ernst Neizvestnyn Gulag-vankileirien muistomerkki Surun naamio, joka paljastettiin 1996.
Asukasluvun kehitys

| Magadanin asukasmäärän kehitys 1790–2010 |
| --- | --- | --- | --- | --- |
| Vuosi |  |  | Asukkaita |  |
| 1939 | 1939 |    | 27,000 | 27,000 |
| 1972 | 1972 |    | 102,000 | 102,000 |
| 1979 | 1979 |    | 121,200 | 121,200 |
| 1989 | 1989 |    | 151,600 | 151,600 |
| 2002 | 2002 |    | 99,399 | 99,399 |
| 2010 | 2010 |    | 95,982 | 95,982 |
Lähde: vuosi 2010
Ystävyyskaupungit

Anchorage, Yhdysvallat (1991)
Tonghua, Kiina (1992)
Jelgava, Latvia (2006)
Magdan läheiseltä vuorelta nähtynä
Magdanin pääkatua (Ul. Lenina)
Näkymä Ohotanmeren lahdelle Magdanissa
Aiheesta muualla

Kuvia tai muita tiedostoja aiheesta Magadan Wikimedia Commonsissa
Matkaopas aiheesta Magadan Wikivoyagessa (englanniksi)
Menden

| Menden (Sauerland) |
| --- | --- |
 Mendenin vanha raatihuone.
 vaakuna
 Menden (Sauerland)
 Koordinaatit: 51°26′N, 7°48′E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Piirikunta:  Märkischer Kreis
Hallinto:  
 – Pormestari:  Roland Schröder
Pinta-ala:  
 – Kokonaispinta-ala:  86,10 km²
Korkeus:  115–380 m
Väkiluku (31.12.2022):  52 485
 – Väestötiheys:  610 as./km²
 
 www.menden.de  
Infobox OKVirheellinen NIMI-arvo: 
Menden (Sauerland) on kaupunki Nordrhein-Westfalenin osavaltiossa, läntisessä Saksassa. Se kuuluu Arnsbergin hallintopiiriin ja Märkischer Kreisin piirikuntaan. Kaupungin naapureita ovat Fröndenberg pohjoisessa, Wickede koillisessa, Arnsberg idässä, Balve etelässä, Hemer lounaisessa ja Iserlohn lännessä. Kaupungin asukasluku oli 52 485 vuoden 2022 lopussa. Sen pinta-ala on 86,10 neliökilometriä.
Kreivi Siegfried von Westerburg myönsi Mendenille kaupunginoikeudet vuonna 1276. Kaupungista tuli 1500-luvulla Hansaliiton jäsen. Vuosina 1613–1632 kaupungissa riehui rutto. 1600-luvulla kaupunki myös paloi pahoin kolmesti, vuosina 1637, 1652 ja 1663. Vuonna 1975 kaupunkiin liitettiin kunnat Bösperde, Halingen, Lendringsen, Oesbern, Schwitten, Asbeck ja pieni osa Sümmernin kunnasta.
Aiheesta muualla

Kuvia tai muita tiedostoja aiheesta Menden Wikimedia Commonsissa
Kaupungin verkkosivusto
Maud Olofsson

Maud Olofsson
Maud Elisabeth Olofsson (s. 9. elokuuta 1955) on ruotsalainen poliitikko. Hän toimi keskustapuolueen johdossa Lennart Daléuksen seuraajana vuodesta 2001. Hänestä tuli vuonna 2006 maansa elinkeino- ja energiaministeri sekä varapääministeri. Varapääministerin tehtävät hän jätti 2010. Kesäkuussa 2011 hän ilmoitti eroavansa syksyllä puolueen johdosta. Uudeksi puoluejohtajaksi valittiin Annie Lööf, josta tuli myös uusi elinkeinoministeri Olofssonin jättäessä hallituksen.
Maud Hansson

| Maud Hansson Fissoun |
| --- | --- |

Henkilötiedot
Syntynyt: 5. joulukuuta 1937 Tukholma
Kuollut: 1. lokakuuta 2020 (82 vuotta) Tukholma
Kansalaisuus:   Ruotsi
Ammatti:  näyttelijä
Puoliso:  Petros Fissoun
Näyttelijä
Aktiivisena:  1956-1991
Merkittävät roolit:  noita Seitsemäs sinetti Angelica Borg Mansikkapaikka pigan Lina Vaahteramäen Eemeli
Aiheesta muualla
IMDb 
Elonet
Maud Hansson Fissoun (o.s. Hansson; 5. joulukuuta 1937 Tukholma – 1. lokakuuta 2020 Tukholma) oli ruotsalainen näyttelijä.
Hansson näytteli 20 elokuvassa vuosina 1956–1986, muun muassa Ingmar Bergmanin ohjauksissa Mansikkapaikka ja Seitsemäs sinetti. Hän esitti myös Liina-piikaa Vaahteramäen Eemeli -kirjoihin perustuvissa elokuvissa 1970-luvun alussa. Hän meni vuonna 1965 naimisiin kreikkalais-venäläisen näyttelijän Petros Fissounin kanssa, joka kuoli vuonna 2016.
Käännös suomeksi
Masquerade in Blood

| Masquerade in Blood Sodom |
| --- | --- | --- |

Studioalbumin tiedot
 Julkaistu: 1995
 Tuottaja(t): Ulli Poessel
 Tyylilaji: thrash metal
 Kesto: 42.42
 Levy-yhtiö: Steamhammer
Sodomin muut julkaisut
| Marooned Live 1994 | Masquerade In Blood 1995 | Ten Black Years 1996 |
Masquerade in Blood on saksalaisen thrash metal -yhtye Sodomin seitsemäs studioalbumi, joka julkaistiin vuonna 1995. Monet eivät pitäneet tämän levyn 'rymisevästä' bassosta, mutta Angelripperin mielestä oli hienoa tehdä albumi erilaisella soundilla.
Kappalelista

Masquerade in Blood – 3.19
Gathering of Minds – 4.16
Fields of Honour – 3.23
Braindead – 2.29
Verrecke!! – 2.48
Shadow of Damnation – 2.57
Peacemaker's Law – 3.23
Murder in My Eyes – 2.38
Unwanted Youth – 3.32
Mantelmann – 2.10
Scum – 5.24
Hydrophobia – 3.23
Let's Break the Law – 2.55 (Anti-Nowhere League -cover)
Kokoonpano

Tom Angelripper – laulu ja basso
Strahli – kitara
Atomic Steif – rummut
Aiheesta muualla

Masquerade in Blood Discogsissa. (englanniksi)
Albumi Masquerade in Blood Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Mary Surratt

| Mary Surratt |
| --- | --- |

Henkilötiedot
Muut nimet:  Mary Elizabeth Surratt (o.s. Jenkins)
Syntynyt: touko- tai kesäkuu 1823 Waterloo, Maryland, Yhdysvallat
Kuollut: 7. heinäkuuta 1865 (noin 42 vuotta) Washington (DC), Yhdysvallat
Mary Elizabeth Surratt (o.s. Jenkins touko- tai kesäkuu 1823 Waterloo, Maryland, Yhdysvallat – 7. heinäkuuta 1865 Washington (DC), Yhdysvallat) oli yhdysvaltalainen, joka tuomittiin kuolemaan maanpetoksesta, salaliitosta sekä Abraham Lincolnin murhan suunnittelusta. Hän oli ensimmäinen nainen, jonka liittovaltio teloitti.
Elämäkerta

Surratt syntyi vuonna 1823. Ollessaan 17-vuotias hän avioitui John Harrison Surrattin kanssa. He muuttivat asumaan Washingtonin lähistöllä sijaitsevaan Oxon Hilliin josta hänen miehensä oli perinyt maata. He saivat yhdessä kolme lasta: Isaac, 1841, Anna, 1843 ja John Jr., 1844. Heidän kotinsa tuhoutui tulipalossa vuonna 1851 ja John Surratt osti 287 hehtaaria maata läheltä heidän entistä kotiaan. He rakensivat sinne tavernan, jonka yhteydessä oli myös heidän uusi kotinsa. Myöhemmin sinne perustettiin myös postitoimisto, jonka postimestarina John Surratt toimi kuolemaansa asti 25. elokuuta 1862. Aluetta ympärillä alettiin kutsua Surrattsvilleksi ja isänsä kuoleman jälkeen John Surratt Jr. toimi sen postitoimiston postimestarina 3. toukokuuta 1865 saakka.
Salaliitto

John Surratt oli ostanut 6. joulukuuta 1853 H-kadulta Washington DC:stä talon, josta hän maksoi 4 000 dollaria. Miehensä kuoleman jälkeen 1. lokakuuta 1864 Surratt muutti sinne tyttärensä Annan kanssa ja vuokrasi tavernan John Minchin Lloyd -nimiselle miehelle. Hän perusti taloon täysihoitolan tuloja saadakseen. John Surratt Jr. ryhtyi konfederaation vakoojaksi Yhdysvaltain sisällissodan aikana ja tapasi John Wilkes Boothin. Booth sekä muita ihmisiä, jotka myöhemmin tunnistettiin salaliittolaisiksi, alkoi vuoden 1865 alkupuolella vierailla usein täysihoitolassa.
Tuomio

Surratt jäi kiinni pian Lincolnin murhan jälkeen keväällä 1865. Hänet tuomittiin maanpetoksesta, salaliitosta sekä murhan suunnittelusta 30. kesäkuuta. Jury äänesti Surrattin tuomiosta ja päätyi kuolemanrangaistukseen, mutta lisäsi suosituksen muuttaa tuomio elinkautiseksi tuomioksi Surrattin sukupuolen ja iän vuoksi. Presidentti Andrew Johnson väitti ettei ollut saanut armahdushakemusta, jonka vuoksi hän ei sitä voinut myöntää. Surratt hirtettiin yhdessä Lewis Powellin, David Heroldin ja George Atzerodtin kanssa 7. heinäkuuta 1865. Hän oli ensimmäinen nainen jonka liittovaltio teloitti.
Aiheesta muualla

Higginbotham, Susan: Mary Surratt: Conspirator or Victim? Historical Novels Review.  Helmikuu 2016. Historical Novel Society. Viitattu 26.12.2020. (englanniksi)
Linder, Douglas O.: The Trial of the Lincoln Assassination Conspirators: An Account Famous Trials. Viitattu 26.12.2020. (englanniksi)
Mary Surratt asui kuvan rakennuksessa, osoitteesa 604 H Street, NW Chinatown, Washington. Talo oli salaliittolaisten kohtaamispaikka.
Matadi

| Matadi |
| --- | --- |
 Matadi Kongojoen varrella
 Matadi
 Koordinaatit: 5°49′S, 13°29′E 
Valtio:  Kongon demokraattinen tasavalta
Maakunta:  Keski-Kongo
Väkiluku:  246 000
Infobox OKVirheellinen NIMI-arvo: 
Matadi on Kongon demokraattisen tasavallan tärkein satamakaupunki ja Keski-Kongon maakunnan pääkaupunki. Kaupunki sijaitsee Kongo-joen etelärannalla noin puolimatkassa Atlantin valtamereltä Kinshasaan. Se perustettiin vuonna 1886, ja siellä asuu noin 246 000 ihmistä.
Maantiede

Kongo-joki on purjehduskelpoinen Atlantilta Matadiin asti. Kaupungin satama on Keski-Afrikan suurimpia. Matadi sijaitsee kukkulan rinteellä purjehduksen estävien Yelaba-koskien läheisyydessä, jotka ovat antaneet nimen kaupungille, matadi nimittäin tarkoittaa kongon kielellä kiviä.
Infrastruktuuri

Maantiet, rautatie ja öljyputki yhdistävät Matadin pääkaupunkiin Kinshasaan, joka on 350 kilometrin päässä koillisessa. Etäisyys joen suulla sijaitsevaan Bananan satamakaupunkiin on 148 kilometriä. Mpozo-joki liittyy Kongoon Matadin kohdalla. Mpozo-joen vesivoimala tuottaa sähköä Matadiin, muualle Kongoon ja naapurimaihin. Vuonna 1983 japanilaisten insinöörien johdolla rakennettu 722 metriä pitkä Matadin silta ylittää Kongo-joen ja mahdollistaa tie- ja rautatieyhteyden Bomaan ja edelleen rannikolle.
Nähtävyyksiä

Yelaban kosket
Diogo Cãon luolat
Matadin korkein kukkula Belvedere tarjoaa komean näköalan kaupungin ylle
Aiheesta muualla

Kuvia tai muita tiedostoja aiheesta Matadi Wikimedia Commonsissa
Kongo-joen sola Matadista ylävirtaan ja ensimmäiset kosket
Melina Perez

Melina
Melina Nava Perez (painipiireissä tunnettu nimellä Melina; s. 9. maaliskuuta 1979 Los Angeles) oli World Wrestling Entertainmentissa painiva yhdysvaltalainen showpainija. Ennen WWE-uraansa hän työskenteli mallina.